Tehnička škola

3.c, razrednica Ivana Cikoja, prof.

Učenici razrednog odjela 3. c  (smjer: računalni tehničar) Tehničke škole Bjelovar od prvog razreda srednje škole pokazuju odgovornost prema radu i učenju te redovito pohađaju nastavu. Uspješno sudjeluju u realizaciji nastavnog programa i kontinuirano postižu vrlo dobre rezultate u učenju. Ističu se svojim nastojanjima da, u dogovoru s profesorima, sudjeluju u kreiranju nastavnog procesa i suradničkim učenjem realiziraju nastavne sadržaje.

Aktivno sudjeluju na školskim, gradskim i županijskim natjecanjima iz znanja i struke (računalstva). Rado posjećuju različite školske kreativne radionice i vrlo uspješno sudjeluju u kvizovima znanja koji se organiziraju u školskoj knjižnici.

Postižu izvrsne rezultate u različitim oblicima školskih i izvanškolskih sportskih aktivnosti: atletici, nogometu, stolnom tenisu, streljaštvu, borilačkim vještinama, američkom nogometu, ribolovu, i to na školskoj, županijskoj i državnoj razini. Vrlo uspješno predstavljaju Tehničku školu Bjelovar na raznim sportskim natjecanjima, pobjeđuju u pojedinačnoj i ekipnoj konkurenciji.

Poklonici su kulture i umjetnosti, u razrednom odjelu ima učenika koji sudjeluju u radu kulturno-umjetničkih društava, sudjeluju na smotrama folklora, učenika koji su članovi Fotokluba „Bjelovar“, uspješno se bave fotografiranjem i postižu zapažene rezultate na međunarodnim manifestacijama.

Učenici 3. c sudjeluju i u različitim školskim humanitarnim akcijama, imaju istančan osjećaj humanosti i pomaganja potrebitima; osobito poštuju pozitivne oblike ponašanja i moralnih normi.

Od početka srednjoškolskog obrazovanja pokazali su se kao generacija pozitivna duha; svjesni su važnosti obrazovanja, njegovanja životnih vrednota, imaju osjećaj zajedništva, ali i poštovanja različitosti; njeguju suradnički odnos i međusobno poštovanje te poštovanje prema starijima.

Pojedinačni uspjesi učenika 3. c

**Kristijan Antolić** –sudjelovao na županijskom natjecanju iz računalstva

**Mario Brlić**  - član KUD-a „Tomislav“, Sv. Ivan Žabno

**Mario Cibolka -** bavi se plesom i sudjelovao je na državnim natjecanjima

**Hrvoje Grguljaš –** bavi se fotografiranjem; sudjelovao je na hrvatskim i međunarodnim fotografskim izložbama; Međunarodna dječjoj izložba u Češkoj (2010. medalja „Ruža Lidica“); International heritage photographic experience u Strasbourgu (2010.), Međunarodna izložba fotografija mladih do 21 godine (Luksemburg, 2010.)

**Ivan Imbrešić –** član DVD-a „Ivanska“

**Dario Janković –** sudjelovao na natjecanjima iz stolnog tenisa, na županijskom natjecanju predstavljao Tehničku školu Bjelovar

**Josip Košić –** član KUD-a „Tomislav“, Sv. Ivan Žabno

**Martin Osman –** bavi se streljaštvom; član je Hrvatskog streljačkog saveza, sudjelovao je na Prvenstvu Hrvatske 2011. i u kategoriji juniora osvojio je peto mjesto u pojedinačnoj konkurenciji (50 m, malokalibarska puška, serijska); na Prvenstvu Bjelovarsko-bilogorske županije 2012. osvojio je drugo mjesto - ekipno te drugo mjesto – pojedinačno u kategoriji poluautomatske puške 7,62 x 39; bavi se ribolovom i američkim nogometom

**Ivan Pintar**  - član Fotokluba „Bjelovar“

**Antonio Petrić –** bavi se borilačkim vještinama (*jiu jitsu*), osvojio je drugo mjesto (u kategoriji 84 kg) na Prvenstvu Hrvatske 2011., a u apsolutnoj kategoriji treće mjesto

**Marko Tutić**  - bavi se nogometom

**Nikola Vlahović -**  bavi se nogometom, atletikom

**Tomislav Vukelić –** sudjelovao na natjecanju iz računalstva, osvojio treće mjesto na županijskoj razini